1- La sol·licitud, imprès normalitzat que es podrà obtenir al pas1 a la part de Presencialment
2- Una memòria en un document PDF, segons el model que està disponible al final de la pàgina al pas 1.
Aquesta memòria haurà de ser d'un màxim de 30 pàgines (annexos inclosos) i grandària de lletra mínima d'11, de manera que no es tindrà en compte la informació inclosa en les pàgines que superin aquest nombre, i haurà de recollir la informació següent:
En el cas de les entitats públiques:
- Informació de les empreses i startups que participaran en el programa proposat, si ja estan seleccionades.
Cal també especificar el tipus de col·laboració amb l'entitat.
- Metodologia de treball del programa presentat, especificant les col·laboracions amb d'altres entitats territorials, si s'escau.
Caldrà exposar també el perfil, així com l'experiència de l'entitat territorial amb qui es col·labora en l'àmbit que es proposi.
- Calendari del programa d'acceleració.
- Casos d'èxits i resultats obtinguts fins el moment.
Cal exposar quines són aquestes activitats i els objectius que s'esperen d'elles
En el cas de les entitats privades:
- Informació de les startups que participen en el programa proposat: equip, explicació projecte, model de negoci, principals mètriques (KPIs), tipus de finançament assolit i necessitats financeres.
- Metodologia de treball del programa d'acceleració.
- Calendari del programa d'acceleració
- Casos d'èxit i resultats obtinguts fins el moment
Cal exposar quines són aquestes activitats, si es fan en col·laboració d'altres entitats o persones i els objectius que s'esperen d'elles.
Un cop formalitzat l'imprès de sol·licitud i havent adjuntat la memòria en un document PDF, s'enviarà telemàticament a ACCIÓ.
Per altra banda, cal registrar l'imprès de sol·licitud en paper i signat, sense el document PDF, en el termini previst.
3- Document acreditatiu de poders per actuar com a representant legal de l'entitat sol·licitant, en cas que aquest no estigui inscrit al Registre Mercantil.
4- Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial.
1- El programa d'acceleració que presenti una entitat pública ha de complir amb els requisits següents:
• Ha d'anar adreçat a un mínim de 10 startups i/o PIME innovadores.
• Ha d'oferir assessorament en els àmbits estratègics, de la mà de mentors.
• Ha d'oferir un espai, propi o no, per allotjar les empreses durant el programa d'acceleració.
Les empreses participants en el programa, però, no tindran l'obligatorietat d'ubicar-se en aquest espai.
• Ha d'oferir un contingut formatiu per a les empreses participants en, com a mínim, els àmbits següents: equip, vendes, finançament i màrqueting.
Aquesta formació pot oferir-se en tot tipus de format: sessions presencials, workshops o similar.
• Ha de tractar específicament l'àmbit de finançament, tal com assessorament, connexió amb ecosistema d'inversió, contactes individuals amb entitats amb capacitat financera i similars.
2-El programa d'acceleració que presenti una acceleradora privada ha de complir amb els requisits següents:
• Ha d'anar adreçat a un mínim de 8 startups.
• Ha d'oferir assessorament en els àmbits estratègics a través de mentors locals i/o internacionals
• Ha d'oferir un pla de treball específic en els àmbits de finançament i comercial.
• Ha de poder mostrar casos d'èxit en edicions anteriors o per part dels mentors amb qui compta.
Això és, startups que hagin aconseguit escalar el seu negoci, ampliant els seus mercats o hagin aixecat rondes de finançament gràcies, en part, a la seva estada en l'acceleradora.
• Ha d'organitzar esdeveniments propis, amb l'objectiu d'oferir oportunitats de fer nous contactes d'interès, en funció de les necessitats de les startups.
• No haver estat posada en marxa per cap corporació ni entitat pública ni tenir-les com a soci.
Tampoc ser considerats ni definits com a venture builde.
1- En el cas d'entitats privades l'ajut per projecte serà del 80% del cost subvencionable acceptat del projecte, amb un màxim de 20.000 euros.
En el cas de projectes d'entitats privades, s'aprovaran un màxim de 6 projectes, sempre i quan hagin tingut una puntuació mínima de 250 punts
2- En el cas d'entitats públiques l'ajut per projecte serà del 80% del cost subvencionable acceptat del projecte, amb un màxim de 42.000 euros.
En el cas de projectes d'entitats públiques, s'aprovaran un màxim de 9 projectes.
L'atorgament es farà de la manera següent:
En primer lloc els projectes presentats que hagin obtingut una puntuació superior als 250 punts es distribuiran segons el model d'organització territorial de les vuit vegueries.
En segon lloc, els projectes s'aprovaran per ordre de major puntuació, independentment de la seva procedència territorial, fins a l'exhauriment del pressupost.
El beneficiari de l'ajut podrà sol·licitar un pagament com a bestreta d'un màxim del 50% de l'ajut atorgat una vegada rebuda la resolució de concessió, sense que sigui necessària la constitució de garanties, fet que queda justificat per la naturalesa del beneficiari i de les actuacions subvencionades.
Cal presentar la sol·licitud en format paper, degudament signada, juntament amb la resta de la documentació exigida en el formulari de sol·licitud a ACCIÓ ja sigui presencialment o per via administrativa.
Consultar l'horari de registre de documentació
L'Administració té un termini màxim de 6 mesos, a comptar des de la data de finalització del termini de presentació de sol·licituds, per dictar i notificar la resolució de concessió de les subvencions.
Si transcorre aquest període i no s'ha produït la notificació esmentada, la sol·licitud s'entendrà desestimada per silenci administratiu.
La resolució, amb indicació de la quantia de l'ajut atorgat i de les condicions i els terminis per a la realització de l'actuació objecte d'ajut, es notificarà als beneficiaris, amb el seu consentiment previ, mitjançant l'enviament d'un correu electrònic a l'adreça que el sol·licitant hagi facilitat, a aquests efectes, al formulari de sol·licitud de l'ajut.
Aquestes notificacions també es podran efectuar mitjançant correu certificat amb justificant de recepció.
Contra aquesta resolució, que exhaureix la via administrativa, es pot interposar un recurs contenciós administratiu en el termini de dos mesos a comptar des de l'endemà de la seva notificació.
Potestativament, també es pot interposar un recurs de reposició en el termini d'un mes a comptar de l'endemà de la seva notificació.